《襄城道中》
金朝·路铎

禾黍低风汝水长，迟迟驿骑困秋阳。
病躯官事交相碍，梦雨行秋肯借凉。
尽说秋虫不伤稼，却愁苛政苦于蝗。
诗成应被西山笑，已炙眉头尚否臧。

作者简介：（?—1214）冀州人，字宣叔。路伯达子。章宗时，为左三部司正，上书言事，召见便殿，迁右拾遗。累官景州刺史。后为孟州防御使。蒙古兵破城，投沁水死。